Author: Marju Viira
Last saved by: Erko Kalev
Company: Haapsalu Linnavalitsus

K O R R A L D U S

Haapsalu,			   21. juuli 2010 nr 437

Reaalservituudi seadmine Väikese Viigi 
kinnisasjale kinnistu Väike-Viigi tn 4 kasuks

Võttes aluseks xxxxxxxxxxxxxxxx taotluse tema omandis oleval kinnisasjal Väike-Viigi tn 4 paikneva eramu maakütte kollektortorustiku paigaldamiseks Väikese viigi veekogu põhja, kinnistu registriosa andmed ja juhindudes tsiviilseadustiku üldosa seaduse § 54 lg 2, asjaõigusseaduse § 61, § 64^1, § 158, §172, §173 lg 1, §178 lg 1, lg 2, Haapsalu Linnavolikogu 29.05.2009 otsuse nr 278 „Volituste andmine linna omandis olevate kinnisasjade koormamiseks reaalservituudi ja isikliku kasutusõigusega“, kohaliku omavalitsuse korralduse seaduse § 30 lg 1 p 2 ning haldusmenetluse seadusest, Haapsalu Linnavalitsus 

k o r r a l d a b:

1.	Nõustuda reaalservituudi seadmisega maakütte rajatiste ehitamiseks Haapsalu linna omandis olevale kinnistule (teeniv kinnisasi) (registriosa number 2778332; katastriüksuse aadress Vaikne kallas 1 // Väike-Viik, Haapsalu, katastritunnus 18301:003:0072, sihtotstarve veekogude maa) Väike-Viigi tn 4 kinnistu (valitsev kinnisasi) (kinnistu registriosa nr 657932; katastriüksuse aadress Väike-Viigi tn 4, Haapsalu, katastritunnus 18301:001:0210) igakordse omaniku kasuks järgmiste tingimustega:
1.1.	reaalservituudi ala pind on 2148 m^2 (asendiplaan lisatud);
1.2.	reaalservituudi esemeks on maakütte rajatised;
1.3.	reaalservituudi tasu on 3 % servituudi ala maa maksustamishinnast aastas;
1.4.	reaalservituut seatakse kahekümne viieks (25) aastaks;
1.5.	reaalservituudi seadmisega kaasnevad kulud, sealhulgas ka volikirja ja lepingu vormistamisega seotud kulud tasub valitseva kinnisasja omanik.

2.	Valitseva kinnisasja omanik kohustub:
2.1.	ehitama maakütte rajatised valmis 01.maiks 2011;
2.2.	pärast reaalservituudi eseme valmimist heakorrastama reaalservituudi ala ning taastama ümbritseval alal oma kulul tööde alustamisele eelnenud olukorra, kui kinnistu omanikuga ei lepita kokku teisiti ning taastama igat liiki hooldus-, remondi- ja rekonstrueerimistööde lõpetamisel omal kulul tööde alustamisele eelnenud olukorra;
2.3.	omal kulul tagama, et reaalservituudi ese ei takistaks teeniva kinnisasja omanikul korraldada heakorrastus- ja hooldustööde teostamist kogu kinnisasjal. Takistuste mitte eemaldamisel ei ole valitseva kinnisasja omanikul õigus nõuda kahjuhüvitist kahju tekkimisel tulenevalt heakorrastus- ja hooldustööde õiguspärasest sh avariiliste tööde teostamisest.
2.4.	kooskõlastama teeniva kinnisasja omanikuga ning teavitama teisi isikuid, kelle kasuks on seatud kinnisasjal tehnovõrgu omamist võimaldav asjaõigus, tehtavate plaaniliste hooldus- ja remonttööde soovist iga tööde teostamisele eelneva aasta 31. detsembriks, aga mitte hiljem kui 30 päeva enne tööde alustamist;
2.5.	reaalservituudi eseme avarii viivitamatult likvideerima ja rakendama abinõud teeniva kinnisasja omanikule kahju vältimiseks. Avariiremondi vajadusel võib õigustatud isik viivitamatult, ilma kooskõlastust taotlemata alustada vajalike töödega, kui ta teatab sellest esimesel võimalusel teeniva kinnisasja omanikule. Avariiks loetakse reaalservituudi eseme ootamatut või juhuslikku purunemist, tehnovõrkude seiskumist või muud riket, mille tulemusel võib tekkida märkimisväärne materiaalne kahju;
2.6.	hüvitama teeniva kinnisasja omanikule või kahju kannatanud kolmandale isikule reaalservituudi eseme ehitamisel ja kasutamisel tekitatud võimaliku tekkiva kahju, avarii ja selle likvideerimise käigus tekitatud kahju ning reaalservituudi lõppemisel tehnorajatiste kõrvaldamisega tekkinud kahju;
2.7.	nõustuma kinnisasjale teiste isiklike servituutide ja reaalservituutide seadmisel nende kandmisega kinnistusraamatusse käesolevas otsuses nimetatud reaalservituudiga samale järjekohale selle eest tasu nõudmata;
2.8.	maksma reaalservituudi eest tasu otsuse 1.3. nimetatud suuruses. Tasu makstakse alates reaalservituudi seadmise lepingu sõlmimisest 1 kord aastas esitatavate arvete alusel 1. veebruariks järgneva aasta eest ette. Ajavahemiku eest, mis jääb reaalservituudi lepingu sõlmimisest esimese maksetähtajani, tasutakse proportsionaalselt päevade arvuga;
2.9.	maksma reaalservituudi tasu uues suuruses vastavalt maa korralise hindamise tulemustega servituudi alal kehtestatud maa maksustamishinnale alates päevast, kui kinnisasja omanik teatab kirjalikult selle muutmisest;
2.10.	nõustuma kinnistu koosseisu kuuluva maatüki ja maatüki oluliseks osaks olevate ehitiste suhtes kasutuskorra kokkulepete sõlmimiseks teeniva kinnistu omaniku äranägemisel;
2.11.	reaalservituudi lõppemisel maakütte rajatise üles võtma ja ära vedama. Kui küttetorustiku omanik ei ole tähtajaks rajatist ära vedanud, korraldab teeniva kinnisasja omanik selle lammutamise ja maa-ala heakorrastamise õigustatud isiku kulul.

3.	Kinnisasja omanik kohustub:
3.1.	hoiduma tegevustest, mis takistab reaalservituudi sihipärast kasutamist sh teavitama valitseva kinnisasja omanikku vähemalt 2 kuud ette enne plaaniliste heakorrastus- või hooldustööde teostamisest va avariilised tööd.
3.2.	järgima servituudi alal seadusest ja muudest õigusaktidest tulenevaid kitsendusi ning nõudma seda ka isikutelt, kelle kasuks on kinnisasjale seatud piiratud asjaõigus või kellel on lepingust tulenev kinnisasja kasutamise või sellel tööde teostamise õigus;
3.3.	teavitama õigustatud isikut kinnisasjale teiste isiklike servituutide või reaalservituutide seadmisest ja kinnisasja võõrandamisest.

4.	Volitada aselinnapea Peeter Vikman´i sõlmima asjaõiguslepingut Haapsalu linna nimel.
5.	Korraldus teha teatavaks korralduse koopia saatmisega xxxxxxxxxxxxxxxx . 
6.	Korraldus jõustub teatavakstegemisest.
7.	Korraldus avalikustada väljapanekuga linnavalitsuse fuajees.
8.	Käesoleva korralduse peale võib esitada kaebuse Tallinna Halduskohtule 30 päeva jooksul korralduse teatavakstegemisest arvates.

Urmas Sukles
Linnapea			Erko Kalev
			Linnasekretär